wickkiey/tamil-wikipedia-markdown huggingface dataset:
# விக்கிப்பீடியா:மொழிபெயர்ப்பாளர்/அணுக்கம் வேண்டுகோள்கள்



இந்தப் பக்கம் மொழிபெயர்ப்பாளர் அணுக்கம் பெறுவதற்கானதாகும். **முந்தைய வேண்டுகோள்களைத் தொகுப்புப் பக்கத்தில் காணலாம்.**  

கீழ்க்கானும் அடிப்படையில் வேண்டுகோள் வைக்கவும்.  
<pre>  
## பயனர் பெயர்
- பயனர் பெயர்
- நீங்கள் உருவாக்கிய மூன்று மொழிபெயர்ப்புக் கட்டுரைகளுக்கான இணைப்புகள். இவை வெவ்வேறு துறைகள் சார் கட்டுரைகளாக இருப்பது நன்று. ஒவ்வொரு கட்டுரையிலும் குறைந்தது மூன்று துணைத் தலைப்புகள் இருத்தல் நலம். (புதுப் பயனர் எனில் வரைவுப் பக்கத்தில் உருவாக்கிய மூன்று கட்டுரைகள். ஏனையவர்கள் மொழிபெயர்ப்புக் கருவியினைப் பயன்படுத்தி உருவாக்கிய முந்தைய மூன்று கட்டுரைகள்)
- நீங்கள் இக்கருவி கொண்டு இது வரை உருவாக்கிய அனைத்துக் கட்டுரைகளுக்கான இணைப்பு
### பயனர் கருத்துகள்
### முடிவு
</pre>  

## தகவலுழவன்
- பயனர்:info-farmer
- மொழிபெயர்த்தக் கட்டுரைகள்
1. சீமைத்துத்தி - தாவரவியல்
1. கியான்-பாரே நோய்குறி - மனித நரம்பு நோய்
1. தி சிக்சு டிரிபிள் எய்ட்டு - உண்மை நிகழ்வைத் தழுவிய திரைப்படம்
- மொழிபெயர்ப்பு கருவி வழியேசெய்ய விரும்பும் முதல் கட்டுரை
  - :en:World Geographical Scheme for Recording Plant Distributions - ஆங்கிலக் கட்டுரை
  - தாவரப்பரவலைப் பதிவு செய்யும் உலகப் புவியியல் திட்டம் - அதன் மொழிபெயர்ப்பு
- விண்ணப்பித்த நாள் : 16.நவம்பர் 2025

### பயனர் கருத்துகள்
### முடிவு
-- சிறப்பாக பங்களிக்க வாழ்த்துகள். --<font face="Casteller" size="4">ஸ்ரீதர். ஞா</font> 💬உரையாடுக 02:32, 24 நவம்பர் 2025 (UTC)
# தேசிய நெடுஞ்சாலை 173 (இந்தியா)



**தேசிய நெடுஞ்சாலை 173** (**தே. நெ. 173**)(*National Highway 173 (India)*) என்பது இந்தியாவின் தேசிய நெடுஞ்சாலை ஆகும். இது கருநாடகாவின் முடிகெரேயில் உருவாகி, வாசுதாரே, சிக்மகளூர், சாக்ரேபத்னா, கடூர், கோசதுர்கா வழியாகச் சித்ரதுர்காவில் முடிவடைகிறது. தற்போதுள்ள மாநில நெடுஞ்சாலையைத் தேசிய நெடுஞ்சாலையாக மாற்றிய பின்னர் தேசிய நெடுஞ்சாலை மேம்பாட்டு முகமையினால் சாலை அகலப்படுத்தும் திட்டம் நிறுத்தி வைக்கப்பட்டுள்ளது.
# தேசிய நெடுஞ்சாலை 373 (இந்தியா)



**தேசிய நெடுஞ்சாலை 373** (*National Highway 373 (India)*) என்பது பொதுவாக **தே. நெ. 373** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இதன் பழைய எண் தே. நெ. 75. இச்சாலை சிக்மகளூரூ ஏ. ஐ. டி. வட்டத்தில் தொடங்கி புள்ளி பிலிகெரேவில் முடிகிறது. இச்சாலை சிக்மகளூரு, ஹாசன், கோலனரசிப்புரா நகரங்களை இணைக்கின்றது.  

## வழித்தடம்
தே. நெ. 373 கருநாடக மாநிலத்தில் சிக்மகளூர், பேலூர், ஹாசன், கோலனரசிப்புரா, கிருஷ்ணராஜநகரா, பிலிகெரே நகரங்கள் வழியாக செல்கிறது.
# கிசுமோண்டைன்


**கிசுமோண்டைன்** (*Gismondine*) CaAl<sub>2</sub>Si<sub>2</sub>O<sub>8</sub>·4(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச்சரிவச்சுப் படிக அமைப்பில் கிசுமோண்டைன் படிகம் காணப்படுகிறது.  

இத்தாலியக் கனிமவியலாளர் கார்லோ கியுசெப்பி கிசுமோண்டி நினைவாகக் கனிமத்திற்கு கிசுமோண்டைன் எனப்பெயரிடப்பட்டது. ஐசுலாந்து, அயர்லாந்து, இத்தாலி ஆகிய நாடுகளில் கிசுமோண்டைன் கனிமம் கிடைக்கிறது.
# தேசிய நெடுஞ்சாலை 161அ (இந்தியா)



**தேசிய நெடுஞ்சாலை 161அ** (*National Highway 161A (India)*), பொதுவாக தே. நெ. 161அ என அழைக்கப்படுகிறது. இது கருநாடகம், மகாராட்டிர மாநிலங்கள் வழியாகச் செல்லும் ஒரு தேசிய நெடுஞ்சாலையாகும். இதன் மொத்த நீளம் 507 கிலோமீட்டர் ஆகும். இது மகாராட்டிராவின் அகோட்டை நகரை கருநாடகாவின் பீடாருடன் இணைக்கிறது. தேசிய நெடுஞ்சாலை 161அ மத்திய தென்னிந்தியாவில் உள்ள அகோட், அகோலா, பார்சிதக்லி, மங்ருல்பர், மனோரா, திக்ராசு, அர்னி, மகூர், கின்வத், இமாயத்நகர், முட்கேட், வாகலா, முகேட் நகரங்களையும் மகாராட்டிரா-கருநாடகா எல்லைகளையும் ஒன்றோடொன்று இணைக்கிறது. இது தேசிய நெடுஞ்சாலை 61-<nowiki/>இன் கிளைச்சாலை ஆகும்.  

## சந்திப்புகள்
- அகோலா தேசிய நெடுஞ்சாலை 6-ஐ இணைக்கும் வகையில் ஹஜிரா, சூரத், துலே, அகோலா, அமராவதி, நாக்பூர், துர்க், ராய்ப்பூர், மகாசமண்ட், சம்பல்பூர், துர்க்., கொல்கத்தா
- அகோலா, வாசிம், ஹிங்கோலி, நாந்தேட், சங்கரெட்டி, ஹைதராபாத் ஆகியவற்றை இணைக்கும் தேசிய நெடுஞ்சாலை 161 உடன் அகோலா
- கல்யாண், அகமதுநகர், பத்தார்டி, பர்பானி, பாஸ்மத், நாந்தேட், நிர்மல் ஆகியவற்றை இணைக்கும் தேசிய நெடுஞ்சாலை 222 உடன் நாந்தேட்டில்
- ரத்னகிரி, கோலாப்பூர், சாங்லி, பாந்தர்பூர், சோலாப்பூர், துல்ஜாபூர், லாத்தூர், நாந்தேட், ஆர்னி, யவத்மால், வர்தா, புட்டி போரி, நாக்பூர் ஆகியவற்றை இணைக்கும் தேசிய நெடுஞ்சாலை 204 உடன் நாந்தேட்டில்

## இணைக்கப்பட்ட மாநிலங்கள், மாவட்டங்கள், நகரங்களும் கிராமங்களும்
மகாராட்டிர மாநிலம்.  

1. மகாராட்டிர மாநிலம்  

- அகோட்
- அகோலா
- பார்ஷிதக்லி
- மங்கரூபிர்
- மனோரா
- திக்ராஸ்
- அர்னி
- மஹூர்
- கின்வத்
- சவார்கான் தண்டா
- ஹிமாயத்நகர்
- முட் கேட்
- வாகலா
- முகேஷ்

2. கருநாடக மாநிலம்  

- ஆராத்
- போரல்
- ஜோனேகேரி
- காப்பெக்கரி
- சாந்த்புரா
- சாட்னல் கிராஸ்
- ஷெம்பல்லி கிராஸ்
- முஸ்தாபூர்
- கௌடகாவுன்
- பல்லூர்
- கௌத்தா
- ஜான்வாடா
- மார்க்கல்
- சிக்கேட்டை
- பீதர்
# மீசோலைட்டு



**மீசோலைட்டு** (*Mesolite*) என்பது Na<sub>2</sub>Ca<sub>2</sub>Si<sub>9</sub>A<sub>l6</sub>O<sub>30</sub>*8H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சியோலைட்டு கனிமக் குழுவில் நேட்ரோலைட்டு துணைக்குழு கனிமமாக இது வகைப்படுத்தப்படுகிறது. தோற்றத்தில் நேட்ரோலைட்டு கனிமம் போலவும் இது காணப்படுகிறது.  

பன்னாட்டு கனிமவியல் சங்கம் மீசோலைட்டு கனிமத்தை Mes என்ற குறியீட்டால் அடையாளப்படுத்துகிறது.  

மீசோலைட்டு கனிமம் நேர்ச்சாய்சதுரப் படிக அமைப்பில் படிகமாகிறது. பொதுவாக இழைகளாகவும், ஊசிவடிவப் பட்டகப் படிகங்களாகவும் உருவாகிறது. ஊசி போன்ற படிகங்களின் கதிர்வீச்சுத் தெளிப்புகள் அசாதாரணமானது அல்ல. ம்''சோலைட்டு பளபளப்பில் கண்ணாடிபோன்றதாகும். தெளிவானது முதல் வெள்ளை நிறம் வரை காணப்படும். 5 முதல் 5.5 வரையிலான மோவின் கடினத்தன்மையையும் 2.2 முதல் 2.4 வரையிலான குறைந்த ஒப்படர்த்தியும் கொண்டுள்ளது. மீசோலைட்டின் ஒளிவிலகல் குறியீட்டு மதிப்புகள் nα=1.505 nβ=1.505 nγ=1.506 ஆகும்.  

## தோற்றம்
மீசோலைட்டு முதன்முதலில் 1816 ஆம் ஆண்டு சிசிலியின் கட்டானியாவிற்கு அருகிலுள்ள சைக்ளோபியன் தீவுகளில் கண்டுபிடிக்கப்பட்டதாக விவரிக்கப்பட்டது. கிரேக்க மொழியில் மீசோசு என்ற சொல்லுக்கு "நடுத்தரம்" என்பது பொருளாகும். மீசோலைட்டு கனிமத்தின் இயைபு நேட்ரோலைட்டு மற்றும் சுகோலிசைட்டுக்கு இடையில் இருக்கிறது. மற்ற சியோலைட்டுகளைப் போலவே, மீசோலைட்டும் அமிக்டலாய்டல் பாசால்ட்டிலும், ஆண்டிசைட்டுகள் எனப்படும் எரிமலைப் பாறை மற்றும் நீர் வெப்ப நரம்புகளின் வெற்றிட நிரப்புதல்களாகக் காணப்படுகிறது.  

## படங்கள்
# அனினி



**அனினி** (*Anini*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள மேல் டிபாங் பள்ளத்தாக்கு மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது இது அருணாச்சலப் பிரதேசத்தின் தலைநகரான இட்டாநகருக்கு வடகிழக்கே 562 கிலோ மீட்ட ர் தொலைவிலும்; அசாம் மாநிலத்தின் திப்ருகர் நகரத்திற்கு வடகிழக்கில் 382 கிலோ மீட்டர் தொலைவிலும் உள்ளது. இதன் அருகே அமைந்த நகரம் ரோயிங் நகரம் 235 கிலோ மீட்டர் தொலைவில் உள்ளது. இந்நகரத்தில் இடு மிஷ்மி மொழி பேசும் மலைவாழ் பழங்குடி மக்கள் அதிகம் வாழ்கின்றனர்.  
## புவியியல்

திபாங் பள்ளத்தாக்கில் அமைந்த அனினி வட்டத்தில் திபாங் ஆறு பாய்கிறது. திபாங் வனவிலங்கு சரணாலயத்திற்கு தெற்கில் அனினி நகரம் அமைந்துள்ளது.  
கிழக்கு இமயமலைத் தொடரின் அமைந்த அனினி நகரம், கடல்மட்டத்திலிருந்து 1968 மீட்டர் உயரத்தில் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 621 குடும்பங்கள் கொண்ட அனினி பேரூராட்சியின் மக்கள் தொகை 2,384 ஆகும். அதில்1,316 ஆண்கள் மற்றும் 1,068 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.96% வீதம் உள்ளனர். பாலின விகிதம் 1000 ஆண்களுக்கு 812 பெண்கள் வீதம் உள்ளனர். சராசரி எழுத்தறிவு 84.05% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 51.22 % வீதம் உள்ளனர். இந்நகரத்தில் இந்து சமயத்தினர் 52.77%, இசுலாமியர் 2.22%, பௌத்தர்கள் 1.64%, கிறித்தவர்கள் 6.38% மற்றும் பிற சமயத்தினர் 37.70% வீதம் உள்ளனர்.
# இங்கியோங்



**இங்கியோங்** (*Yingkiong*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள மேல் சியாங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும்.இது அருணாச்சலப் பிரதேசத்தின் தலைநகரான இட்டாநகருக்கு வடக்கே 250 கிலோ மீட்ட ர் தொலைவில் உள்ளது.இந்நகரத்திற்கு 1 கிலோ மீட்டர் தொலைவில் பிரம்மபுத்திரா ஆறு பாய்கிறது.  
## புவியியல்

கிழக்கு இமயமலைத் தொடரின் பள்ளத்தாக்கில் அமைந்த இங்கியோங் நகரத்தில் பிரம்மபுத்திரா ஆறு பாய்கிறது.இது கடல்மட்டத்திலிருந்து 200 மீட்டர் உயரத்தில் அமைந்துள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 1,595 குடும்பங்கள் கொண்ட இங்கியோங் பேரூராட்சியின் மக்கள் தொகை 6,540 ஆகும். அதில் 3,364 ஆண்கள் மற்றும் 3,176 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.53% வீதம் உள்ளனர். பாலின விகிதம் 1000 ஆண்களுக்கு 944 பெண்கள் வீதம் உள்ளனர். சராசரி எழுத்தறிவு 79.17% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 60.70% வீதம் உள்ளனர். இந்நகரத்தில் இந்து சமயத்தினர் 31.01%, இசுலாமியர் 3.03% பௌத்தர்கள் 1.79%, கிறித்தவர்கள் 16.22% மற்றும் பிற சமயத்தினர் 47.16%% வீதம் உள்ளனர்.
# தபோரிஜோ


**தபோரிஜோ** (*Daporijo*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள மேல் சுபன்சிரி மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரத்தில் சுபன்சிரி ஆறு பாய்கிறது. இது அருணாச்சலப் பிரதேசத்தின் தலைநகரான இட்டாநகருக்கு வடக்கே 264 கிலோமீட்டர் தொலைவில் உள்ளது.  
## போக்குவரத்து
தபோரிஜோ நகரத்தில் தபோரிஜோ வானூர்தி நிலையம் உள்ளது.  
## மக்கள் தொகை பரம்பல்
2011-ஆம் ஆண்டின் இந்திய மக்கள் தொகை கணக்கெடுப்பின்படி, 2,638 குடும்பங்கள் கொண்ட தபோரிஜோ நகரத்தின் மக்கள் தொகை 13,405 ஆகும். அதில் 6,918 ஆண்கள் மற்றும் 6,487 பெண்கள் உள்ளனர். இதன் மக்கள் தொகையில் ஆறு வயதிற்குட்பட்ட குழந்தைகள் 13.47% வீதம் உள்ளனர். 1000 ஆண்களுக்கு 938 பெண்கள் என பாலின விகிதம் உள்ளது. சராசரி எழுத்தறிவு 79.47% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 77.31% வீதம் உள்ளனர். இந்நகரத்தில் இந்து சமயத்தினர் 28.52%, இசுலாமியர் 2.01%, கிறித்தவர்கள் 12.31%, தொல்குடி சமயத்தினர் 55.60% மற்றும் பிற சமயத்தினர் 1.57% வீதம் உள்ளனர்.
# லெம்மி


**லெம்மி** (*Lemmi*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள பக்கே-கேசாங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடமேற்கே 125.2 கிலோமீட்டர் தொலைவில் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி லெம்மி பேரூராட்சியின் மக்கள் தொகை 4,404 ஆகும். பெரும்பான்மையாக பழங்குடி மக்கள் வாழும் இந்நகரத்தில், பழங்குடிகளான நிஷி மக்களின் நிஷி மொழியை 3,223 பேரும், ஆங்கில மொழியை 1181 பேரும் பேசுகின்றனர்.
# தேசிய நெடுஞ்சாலை 133அ (இந்தியா)



**தேசிய நெடுஞ்சாலை 133அ**, பொதுவாக தே. நெ. 133அ என்று அழைக்கப்படுகிறது. இது இந்தியாவின் ஒரு தேசிய நெடுஞ்சாலை ஆகும்.  

## வழித்தடம்
பர்கார்வா, பாகூர், நிமதலா  

## சந்திப்புகள்
பர்கார்வா அருகே தேசிய நெடுஞ்சாலை 33 உடன் முனையம்  

நிம்தலா அருகே தேசிய நெடுஞ்சாலை 12 உடன் முனையம்  

## மேம்பாட்டுத் திட்டம்
இந்திய தேசிய நெடுஞ்சாலை ஆணையம், இந்த நெடுஞ்சாலையை அம்புவா வழியாக தேசிய நெடுஞ்சாலை 12-இல் பெலேபுகூருடன் இணைக்கும் நீட்டிப்புடன் 4 வழிச் சாலையாக மேம்படுத்த திட்டமிட்டுள்ளது. இந்த நெடுஞ்சாலையின் மற்றொரு பகுதி பாகுட், முராராய் வழியாக செல்லும் தேசிய நெடுஞ்சாலை 12-இல் நல்காத்தியுடன் இணைக்கிறது. இது பாகல்பூர், கொல்கத்தா இடையேயான சாலை இணைப்பை மேம்படுத்தும். இதற்குச் சாலைப் போக்குவரத்து மற்றும் நெடுஞ்சாலை அமைச்சகம் ஏற்கனவே மேம்படுத்த ஒப்புதல் அளித்துள்ளது.
# லோங்டிங்

**லோங்டிங்** (*Longding*), வடகிழக்கு இந்தியாவின் அருணாசலப் பிரதேசம் மாநிலத்தில் உள்ள லோங்டிங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு கிழக்கே 308.4 கிலோ மீட்ட ர் தொலைவில் உள்ளது. கிழக்கு இமயமலைத் தொடரில் உள்ள லோங்டிங் நகரம், கடல் மட்டத்திலிருந்து 693 மீட்டர் (2274 அடி) உயரத்தில் உள்ளது. இதன் கோடைக்கால வெப்பம் 30*C வரையும், குளிர்கால வெப்பம் 15*C வரை உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 926 குடும்பங்கள் கொண்ட லோங்டிங் பேரூராட்சியின் மக்கள் தொகை 4,234 ஆகும். அதில் 2,258 ஆண்கள் மற்றும் 1,976 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 16.93% வீதம் உள்ளனர். பாலின விகிதம் 1000 ஆண்களுக்கு 875 பெண்கள் வீதம் உள்ளனர். சராசரி எழுத்தறிவு 68.50% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 81.88 % வீதம் உள்ளனர். இந்நகரத்தில் இந்து சமயத்தினர் 19.44%, இசுலாமியர் 2.17%, பௌத்தர்கள் 0.90%, கிறித்தவர்கள் 75.96% மற்றும் பிற சமயத்தினர் 1.53% வீதம் உள்ளனர்.
# பயோனீர் 11



**பயோனீர் 11 (Pioneer 11)** என்பது **பயோனீர் ஜி** எனவும் அழைக்கப்படும் தேசிய வானூர்தியியல் மற்றும் விண்வெளி நிர்வாக அமைப்பால் நிலைப்படுத்தப்பட்ட ஆளில்லா புறவெளித் தேட்ட விண்கலமாகும். இது 1973 ஆம் ஆண்டு ஏப்ரல் 5 ஆம் நாள் விண்ணில் ஏவப்பட்டது. இந்த விண்கலம் சிறுகோள் பட்டை, வியாழன் (கோள்), சனி (கோள்) ஆகியவற்றின் சுற்றுப்புறம், சூரியக் காற்று மற்றும் அண்டக் கதிர் ஆகியவற்றைப் பற்றி ஆய்விட நிலைநிறுத்தப்பட்டது. இந்த புறவெளித் தேட்ட விண்கலமானது சனிக்கோள் பற்றி புலனாய்வு செய்ய அனுப்பபப்பட்ட முதலாவதும் சிறுகோள்பட்டையின் வழியாக பயணித்த இரண்டாவதும் வியாழன் கோளிற்கருகில் பறந்த இரண்டாவதும் ஆகும். பிறகு, *பயோனீர் 11* சூரியக் குடும்பத்திலிருந்து விடுபட்ட இரண்டாவது செயற்கைப் பொருளாகவும் ஆனது. இதன் விடுபடு திசைவேகம் சூரியக்குடும்பத்திலிருந்து வெளிப்படுவதற்குப் போதுமானதாக இருந்தது. மின் தடைகள் மற்றும் ஆய்வுக்காக பறந்த தொலைவுகள் காரணமாக 1995 செப்டம்பர் 30 ஆம் நாள் விண்கலத்துடனான கடைசித் தொடர்பு நிகழ்ந்தது, மேலும், சிறப்பான கடைசி பொறியியல் ரீதியான தொடர்பு நவம்பர் 1995 நவம்பர் 24 ஆம் நாள் கிடைக்கப் பெற்றது.
# டாடோ


**டாடோ** (*Tato*), வடகிழக்கு இந்தியாவின் அருணாச்சலப் பிரதேசம் மாநிலததில் ஷி யோமி மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு 201 கிலோ மீட்ட ர் தொலைவில் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 50 குடும்பங்கள் கொண்ட டாடோ கிராம ஊராட்சியின் மக்கள் தொகை 286 ஆகும். இதன் மக்கள் தொகையில் 278 பேர் பழங்குடி மக்கள் ஆவார். எழுத்தறிவு 27.78% ஆக உள்ளது.
# தேசிய நெடுஞ்சாலை 161அஅ (இந்தியா)


**தேசிய நெடுஞ்சாலை 161அஅ** (*National Highway 161AA (India)*) பொதுவாக தே. நெ. 161அஅ என்று அழைக்கப்படுகிறது. இது இந்தியாவின் தேசிய நெடுஞ்சாலைகளுள் ஒன்றாகும். தே. நெ. சாலை-161அஅ இந்தியாவின் தெலங்காணா மாநிலத்தின் வழியாகச் செல்கிறது.  

## வழித்தடம்
சங்கரெட்டி, நரசப்பூர், தூப்ரான், கஜ்வெல், பிரக்னாபூர், ஜகதீவ்பூர், புவனகிரி, சௌட்டுப்பால்.  

## சந்திப்புகள்
: சங்கரெட்டி அருகே முனையம்  
: புவனகிரி அருகே முனையம்  
: சௌத்துப்பால் அருகே முனையம்
# யூக்ரிப்டைட்டு



**யூக்ரிப்டைட்டு** (*Eucryptite*) LiAlSiO<sub>4</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  

பன்னாட்டு கனிமவியல் சங்கம் யூக்ரிப்டைட்டு கனிமத்தை Ecpஎன்ற குறியீட்டால் அடையாளப்படுத்துகிறது.  

இலித்தியம் தாங்கிய அலுமினிய சிலிக்கேட்டு கனிமமாக வகைப்படுத்தப்படும் இக்கனிமம் முக்கோண - சாய்சதுரப் பிழம்புரு படிக அமைப்பில் காணப்படுகிறது. பொதுவாக சிறுமணி முதல் பெரிய வடிவம் வரையில் போலி உருவவியல் ரீதியாக சுபோடுமீனைப் போல காணப்படுகிறது. எளிதில் நொறுங்கக் கூடியதாகவும் சங்குருவத்தில் தெளிவற்ற பிளவும் கொண்டுள்ளது. படிகத்தின் வழியாக ஒளிபுகும் மற்றும் ஒளி கசியும். நிறமற்றது முதல் வெள்ளை நிறமாகவும் பழுப்பு நிறமாகவிம் தோன்றும். 6.5 என்ற மோவின் கடினத்தன்மையையும் 2.67 என்ற ஒப்படர்த்தியும் கொண்டிருக்கும். ஒளியியல் ரீதியாக nω = 1.570 - 1.573 மற்றும் nε = 1.583 - 1.587 என்ற ஒளிவிலகல் குறியீட்டு எண் மதிப்புகளுடன் நேர்மறை ஒற்றை அச்சை கொண்டிருக்கும்.  

பொதுவாக ஆல்பைட்டு, சுபோடுமீன், பெட்டலைட்டு, அம்ப்லிகோனைட்டு, லெபிடோலைட்டு மற்றும் குவார்ட்சு ஆகிய கனிமங்களுடன் இணைந்து இலித்தியம் நிறைந்த பெக்மாடைட்டு பாறைகளில் காணப்படுகிறது.  

சுபோடுமீன் கனிமத்தின் இரண்டாம் நிலை மாற்ற விளைபொருளாகக் காணப்படுகிறது. முதன்முதலில் 1880 ஆம் ஆண்டு கனெக்டிகட்டின் பிராஞ்ச்வில்லே என்ற இடத்தில் காணப்பட்டதாக விவரிக்கப்பட்டது. ஆல்பைட்டு கனிமத்தில் பதிக்கப்பட்டு கிடைத்ததால், நன்கு மறைக்கப்பட்ட என்ற பொருளுக்கான கிரேக்க சொல்லில் இருந்து யூக்ரிப்டைட்டு என்ற பெயர் சூட்டப்பட்டது.
# தேசிய நெடுஞ்சாலை 161ஆ (இந்தியா)



**தேசிய நெடுஞ்சாலை 161ஆ** (*National Highway 161B (India)*), பொதுவாக தே. நெ. 161ஆ என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். தே. நெ. 161ஆ இந்தியாவின் தெலங்காணா மாநிலத்தின் வழியாகச் செல்கிறது.  

## வழித்தடம்
நிசம்பேட்டை, மூட்குண்டால், நாராயணகேட், மனூர், பெல்லாப்பூர், புல்கூர்த்தி, பிப்ரி, இப்ராஹிம்பூர், நியால்கல், அட்னூர், தப்பூர் மற்றும் தெலங்காணா/கருநாடகம் எல்லையில் முடிவடைகிறது.  

## சந்திப்புகள்
நிசம்பேட்டை அருகே தேசிய நெடுஞ்சாலை 161-ல் முனையம்
# மோண்டிசெலைட்டு



**மோண்டிசெலைட்டு** (*Monticellite*) Ca(Mg,Fe)SiO<sub>4</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  

பன்னாட்டு கனிமவியல் சங்கம் மோண்டிசெலைட்டு கனிமத்தை Mtc – Kirஎன்ற குறியீட்டால் அடையாளப்படுத்துகிறது.  

கிர்சுச்டைனைட்டு என்ற பெயராலும் மோண்டிசெலைட்டு கனிமம் அறியப்படுகிறது. ஆலிவைன் கனிமக் குழுவில் உள்ள சாம்பல் சிலிக்கேட்டு தாதுவாக வகைப்படுத்தப்பட்டுள்ளது. முறையே CaMgSiO<sub>4</sub> மற்றும் CaFeSiO<sub>4</sub> ஆகிய சேர்மங்களைக் கொண்டுள்ளது. பெரும்பாலான மோண்டிசெல்லைட்டுகள் தூய மெக்னீசியம் இறுதி-உறுப்பு அமைப்பைக் கொண்டுள்ளன. ஆனால் அரிதான பெரோன் மோண்டிசெல்லைட்டுகளும் மெக்னீசியோ-கிர்சுச்டைனைட்டும் இரும்பு இறுதி உறுப்பினராக 30 முதல் 75 மோல்.% வரை காணப்படுகின்றன. தூய கிர்சுச்டைனைட்டு கனிமப் படிகம் செயற்கை அமைப்புகளில் மட்டுமே காணப்படுகிறது. இத்தாலிய நாட்டு கனிமவியலாளர் தியோடோரோ மோண்டிசெல்லி (1759–1845) என்பவரின் நினைவாகப் மோண்டிசெலைட்டு எனப் பெயரிடப்பட்டது. கிர்சுச்டைனைட்டு கனிமம் செருமன் நாட்டுப்புவியியலாளர் எகான் கிர்சுச்டைனின் நினைவாக கிர்சுச்டைனைட்டு எனப் பெயரிடப்பட்டது.  

குழுவின் மற்ற கனிமங்களைப் போலவே, மோண்டிசெலைட்டு மற்றும் கிர்சுச்டைனைட்டு ஆகியவையும் படம் 1 இல் காட்டப்பட்டுள்ளபடி நேர்ச்சாய்சதுர அலகு செல்களைக் கொண்டுள்ளன (இடக் குழு Pbnm). இரும்பு மற்றும் மக்னீசியம் அயனிகள் M1 தலைகீழ் தளங்களில் அமைந்துள்ளன. கால்சியம் அயனிகள் ஆடித் தளங்களில் M2 தளத்தை ஆக்கிரமித்துள்ளன. கால்சியம் இல்லாத ஆலிவைன்களான பார்சுடெரைட்டு மற்றும் பாயலைட்டு கனிமங்களை விட மோண்டிசெலைட்டின் அலகு செல் ஓரளவு பெரியதாகும்.  

பார்சுடெரைட்டு மற்றும் பாயலைட்டு கனிமங்களின் அலகு செல்களின் அளவுகள்  

a = 0.4815 நானோமீட்டர்</br>  
b = 1.108 நானோமீட்டர்</br>  
c = 0.637 நானோமீட்டர்  

மோண்டிசெலைட்டு கனிமத்தின் அலகு செல் அளவுகள்  

a = 0.4875 நானோமீட்டர்</br>  
b = 1.1155 நானோமீட்டர்</br>  
c = 0.6438 நானோமீட்டர்  

## படக் காட்சியகம்
# கூசுமண்டி சட்டமன்றத் தொகுதி


**கூசுமண்டி சட்டமன்றத் தொகுதி** (Kushmandi Assembly constituency) என்பது இந்தியாவின் மேற்கு வங்காள மாநிலச் சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு தினஜ்பூர் மாவட்டத்தில் அமைந்துள்ளது. கூசுமண்டி. பாலூர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | வேட்பாளர் | கட்சி |  |
| --- | --- | --- | --- |
| 1971 | சதீந்திர மோகன் ராய் | rowspan=4 | இந்திய தேசிய காங்கிரசு |
| 1972 |  |  |  |
| 1977 | திரேந்திர நாத் சர்க்கார் |  |  |
| 1982 |  |  |  |
| 1987 | நர்மதா சந்திர ராய் | rowspan =7 | புரட்சிகர சோசலிசக் கட்சி |
| 1991 |  |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 |  |  |  |
| 2016 |  |  |  |
| 2021 | ரேகா ராய் | அகில இந்திய திரிணாமுல் காங்கிரசு | } |
## தேர்தல் முடிவுகள்
### 2021
# தாசன் ஆறு



**தாசன் ஆறு** (*Dhasan River*) மத்திய இந்தியாவில் பாயும் ஓர் ஆறு ஆகும். இது பேட்வா ஆற்றின் வலது கரையில் உள்ள துணை ஆறு ஆகும். மத்தியப் பிரதேசம் மற்றும் உத்தரப் பிரதேசத்தின் பந்தேல்கண்ட் பகுதியில் பாய்கிறது.  

## தோற்றமும் நீளமும்
தாசன் ஆறு மத்தியப் பிரதேசத்தின் ரைசன் மாவட்டத்தில் உள்ள பேகம்கஞ்சு தாலுக்காவில் உருவாகிறது. பின்னர் சாகர் மாவட்டத்தில் பாய்கிறது.  

தாசன் ஆறு உத்தரப்பிரதேச மாநிலத்தின் இலலித்பூர் மாவட்டத்தின் தென்கிழக்கு எல்லையை உருவாக்குகிறது. ஆற்றின் மொத்த நீளம் 365 கி. மீ ஆகும். இதில் 240 கி. மீ நீளம் மத்தியப் பிரதேசத்திலும், 54 கி. மீ. நீளம் மத்தியப் பிரதேசம் மற்றும் உத்தரப் பிரதேசத்திலும் 71 கி. மீ நீளம் ஆறு உத்தரப் பிரதேசத்திலும் பாய்கிறது.  

## துணை ஆறுகள்
கதன், மங்கரார், பச்னேரி, சுகனை மற்றும் ரோகினி ஆகியவை தாசன் ஆற்றின் துணை ஆறுகள் ஆகும்.  

## மனித செயல்பாடு
தாசன் ஆற்றில் இரண்டு அணைகள் கட்டப்பட்டுள்ளன. ஒன்று பகாரி பான் சுச்சாரா அணையிலும், ஒன்று காட் லக்சுரா அணையிலும் கட்டப்பட்டுள்ளன. 1910 ஆம் ஆண்டில் மூன்று கிளைகள் கொண்ட நீர்ப்பாசன கால்வாய் திறக்கப்பட்டது. இது ஆற்றின் ஓட்டத்தை திசைதிருப்பியது மற்றும் பந்தேல்கண்ட் பிராந்தியத்திற்கு தண்ணீரையும் வழங்கியது.  

இந்த ஆறு பண்டைய காலங்களில் *தசர்ண* ஆறு என்று அழைக்கப்பட்டது.
# சித்ரலேகா சூட்ஷி

**சித்ரலேகா சூட்ஷி** (பிறப்பு 1972) காஷ்மீரின் வரலாற்றாசிரியர் ஆவார். மேலும் இவர் அமெரிக்காவின் வில்லியம் & மேரி கல்லூரியில் வரலாற்றுத் துறையின் ஒரு தலைவராகவும் உள்ளார். சூட்ஷி டஃப்ட்ஸ் பல்கலைக்கழகத்தில் வரலாற்றில் முனைவர் பட்டம் பெற்றவர். ‘தெற்காசிய ஆராய்ச்சி’ என்ற இதழில் வெளியிடப்பட்ட ஒரு மதிப்பாய்வில், காஷ்மீரில் பணிபுரியும் எந்தவொரு அறிஞரும் கட்டாயம் படிக்க வேண்டிய ஒன்றாக சூட்ஷியின் படைப்புகள் இருப்பதாகக் கண்டறியப்பட்டது.  

இவரது இரண்டாவது தனிக்கட்டுரை *"காஷ்மீரின் போட்டியிட்ட கடந்த காலங்கள்: கதைகள், புனிதப் புவியியல் மற்றும் வரலாற்று கற்பனை"* (ஆக்ஸ்போர்டு பல்கலைக்கழக அச்சகம், 2014).  

2018 ஆம் ஆண்டில், சூட்ஷி காஷ்மீரில் ( கேம்பிறிட்ஜ் பல்கலைக்கழகப் பதிப்பகம் ) ஒரு திருத்தப்பட்ட தொகுதியை வெளியிட்டார். அதற்கு சாதகமான விமர்சனங்களும் கிடைத்தன. “காஷ்மீர்: ஆக்ஸ்போர்டு இந்தியா சிறு அறிமுகங்கள்” என்பது இவரது சமீபத்திய வெளியீடாகும்.
# பசர்


**பசர்** (*Basar*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள லெபா ராதா மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடகிழக்கே 256 கிலோ மீட்ட ர் தொலைவில் உள்ளது. இவ்வூரில் காலோ பழங்குடி மக்கள் அதிகம் வாழ்கின்றனர். இது கடல் மட்டத்திலிருந்து 578 மீட்டர் உயரத்தில் உள்ளது. இதனருகே அமைந்த நகரம் அலோங் ஆகும்.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 1,064 குடும்பங்கள் கொண்ட பசர் பேரூராட்சியின் மக்கள் தொகை 4,284 ஆகும். . இதன் மக்கள் தொகையில் 6 வயதிற்குட்பட்ட குழந்தைகள் 11.25% வீதம் உள்ளனர். பாலின விகிதம் 1000 ஆண்களுக்கு பெண்கள் 880 வீதம் உள்ளனர். சராசரி எழுத்தறிவு 87.77% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 60.04 % வீதம் உள்ளனர். இந்நகரத்தில் தொல்குடி சமயத்தினர் 35.29%, இந்து சமயத்தினர் 34.80%, இசுலாமியர் 3.66%, பௌத்தர்கள் 1.12%, கிறித்தவர்கள் 24.88%, சீக்கியர்கள் மற்றும் பிற சமயத்தினர் 0.23 % வீதம் உள்ளனர்.
# கோவிலூர், தருமபுரி



**கோவிலூர்** என்பது இந்தியாவின் தமிழ்நாடு மாநிலத்தில் உள்ள தருமபுரி மாவட்டத்தின் நல்லம்பள்ளி வட்டாரத்திலுள்ள ஒரு சிறிய கிராமமாகும். இது நல்லம்பள்ளி பஞ்சாயத்தின் கீழ் வருகிறது. இது மாவட்டத் தலைமையகமான தருமபுரிக்குத் தெற்கே 10 கி.மீ. தொலைவிலும்&nbsp;நல்லம்பள்ளியில் இருந்து 4 கி.மீ. தூரத்திலும் அமைந்துள்ளது. &nbsp;  

கத்தோலிக்க மத போதகர்களின் பதிவுகளின்படி, இந்த இடம் பெல்லகௌண்டனஹள்ளி மற்றும் வெள்ளியன்பேட்டை என்று அழைக்கப்பட்டது. இந்தக் கிராமத்தில் கோயில் மற்றும் தேவாலயம் இருப்பதால், உள்ளூர் மக்களும் அண்டை கிராம மக்களும் இந்த இடத்தை, கோவிலூர் (கோவில் + ஊர் = கோவிலூர்) என்று அழைக்கிறார்கள்.<sup>&#x5B;*<span title="This claim needs references to reliable sources. (June 2023)">citation needed</span>*&#x5D;</sup>  

## கல்வி நிறுவனங்கள்

- புனித தாமஸ் நடுநிலைப் பள்ளி, கோவிலூர்
- செயின்ட் ஜான்ஸ் உயர்நிலைப்பள்ளி, கோவிலூர்
# போலெங்

<mapframe latitude="28.322477" longitude="94.954255" zoom="10">  
{  
"type": "FeatureCollection",  
"features": [  
{  
"type": "Feature",  
"properties": {},  
"geometry": {  
"type": "Point",  
"coordinates": [  
94.95208740234376,  
28.323724553546015  
]  
}  
}  
]  
}  
</mapframe>  

**போலெங்** (*Boleng*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள சியாங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும்.  
இது அருணாச்சலப் பிரதேசத்தின் தலைநகரான இட்டாநகருக்கு வடகிழக்கே 354.2 கிலோ மீட்ட ர் தொலைவிலும்; பாசிகாட்டிலிருந்து 100 கிலோ மீட்டர் தொலைவிலும் உள்ளது. இந்நகரம் பிரம்மபுத்திரா ஆற்றின் கரையில் அமைந்துள்ளது. இந்நகரத்தில் பழங்குடி மக்கள் அதிகம் வாழ்கின்றனர். இது கடல் மட்டத்திலிருந்து 707 மீட்டர் உயரத்தில் அமைந்துள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 652 குடும்பங்கள் கொண்ட போலெங் பேரூராட்சியின் மக்கள் தொகை 2,979 ஆகும். இதன் மக்கள் தொகையில் 6 வயதிற்குட்பட்ட குழந்தைகள் 11.61% வீதம் உள்ளனர். பாலின விகிதம் 1000 ஆண்களுக்கு 1003 பெண்கள் வீதம் உள்ளனர். சராசரி எழுத்தறிவு 83.82% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 70.22% வீதம் உள்ளனர். இந்நகரத்தில் தொல்குடி சமயத்தினர் 62.91%, இந்து சமயத்தினர் 25.88%, இசுலாமியர் 0.84%, பௌத்தர்கள் 1.48%, கிறித்தவர்கள் 8.39% மற்றும் பிற சமயத்தினர் 0.50% உள்ளனர்.  
## தட்ப வெப்பம்
| 38.8
(101.8) |  |
| --- | --- |
| ஆதாரம்: India Meteorological Department | } |

## படக்காட்சிகள்
# தம்மிலேரு ஆறு



**தம்மிலேரு ஆறு** (*Tammileru*) இந்தியாவின் ஆந்திரப் பிரதேச மாநிலத்தின் கிருட்டிணா மாவட்டத்திற்கும் எலூரு மாவட்டத்திற்கும் இடையிலான எல்லையை உருவாக்கும் ஒரு நடுத்தர அளவு ஆறாகும். மேற்கு கோதாவரி மாவட்டத்தின் தேவரப்பள்ளி மண்டலத்தில் இந்த ஆறு தொடங்குகிறது. இந்த ஆறு பெரும்பாலும் வெள்ளத்தால் பாதிக்கப்படும். கிருட்டிணா மாவட்டத்தில் உள்ள பெர்ரி கிராமத்திற்கு அருகில் கொல்லேரு ஏரியில் தம்மிலேரு ஆறு கலக்கிறது.  

தம்மிலேறு அணை 1980 ஆம் ஆண்டு 3,720 எக்டேர் நிலத்திற்கு பாசனம் செய்வதற்காக கட்டப்பட்டது.  

ஏலூருக்கு அருகில் ஓடும் தம்மிலேரு ஆறு, இப்பகுதியின் இயற்கை அழகை மேம்படுத்துவதோடு அதன் நீர்ப்பாசனத் திறனால் விவசாய நடவடிக்கைகளுக்கும் பங்களிக்கிறது. இந்த ஆறு ஏலூருவின் முக்கியமான புவியியல் அம்சமாகும்.
# வலையப்பட்டி, விருதுநகர்



**வலையப்பட்டி** என்பது இந்தியாவில் தமிழ்நாடு மாநிலத்தின் விருதுநகர் மாவட்டத்தில் உள்ள ஒரு கிராமமாகும்.  

இதன் அஞ்சல் குறியீட்டு எண் 626127 ஆகும்.  

## மக்கள்தொகை
2011-ஆம் ஆண்டு இந்திய மக்கள்தொகைக் கணக்கெடுப்பின்படி, இங்கு சுமார் 1,500 பேர் வசிக்கின்றனர்..  
## சமயம்
### இந்துக் கோயில்கள்
காளியம்மன் கோயில், செந்தட்டி அய்யனார் கோயில், செல்லிமாரியம்மன் கோயில், ஊரணி பிள்ளையார் கோயில், வெங்கடேச பெருமாள் கோயில் ஆகியவை இவ்வூரில் அமைந்துள்ளன.  
## பள்ளிகள்
வலையப்பட்டியில் இந்து தொடக்கப்பள்ளி என்ற தொடக்கப்பள்ளி ஒன்று உள்ளது.
# கார்காய் ஆறு



**கார்காய் ஆறு** (*Kharkai River*) கிழக்கு இந்தியாவில் பாய்கின்ற ஓர் ஆறாகும். சுபர்ணரேகா ஆற்றின் முக்கிய துணை ஆறுகளில் ஒன்றுமாகும். சாம்செட்பூரில் உள்ள ஆதித்யபூர் பகுதி வழியாக கார்காய் ஆறு பாய்கிறது.  

ஒடிசா மயூர்பஞ்ச் மாவட்டத்தில், தர்பர்மேலா பர்பாத்தின் வடக்கு சரிவுகளிலும், சிம்லிபால் மாசிப்பின் துங்ரு பகாரின் மேற்கு சரிவுகளிம் கார்காய் ஆறு உருவாகிறது. இராய்ரங்பூர் வழியாக பாய்ந்து வடக்கே சராய்கேலா மற்றும் பின்னர் கிழக்கே சென்று வடமேற்கு சாம்செட்பூரில் உள்ள சுபர்ணரேகாவில் நுழைகிறது. ஒரிசாவில் உள்ள இதன் துணை ஆறுகளில் கார்த்காய், இடது காண்ட்ரியா, நுசா மற்றும் பர்காய் ஆகியவை வலதுபுறத்திலும், இடதுபுறம் கரஞ்சியாவும் அடங்கும். இது இடதுபுறத்தில் இருந்து அதன் வாயிலுக்கு மேலே 17 கிலோமீட்டர் (11 மைல்) தொலைவில் நுழைகிறது.  

கீழ் கார்காய் பள்ளத்தாக்கு மிகவும் அகலமானது. இங்கு அரிசி முதன்மை பயிராகும். கார்காயின் தலைநகரின் மலைகளில் இரும்புத் தாது வெட்டப்படுகிறது, மேலும் சாம்செட்பூரில் ஓர் எஃகு ஆலை உள்ளது. கார்காய் அணை ஒடிசாவின் இச்சாவில் அமைந்துள்ளது.
# தெற்கு கரோ ஆறு



**தெற்கு கரோ ஆறு** (*South Karo River*) இந்திய மாநிலங்களான ஒடிசா மற்றும் சார்க்கண்டில் முறையே சுந்தர்கர் மற்றும் கியோஞ்சர் மாவட்டங்கள் மற்றும் மேற்கு சிங்பூம் மாவட்டம் வழியாக பாய்கிறது. இந்த ஆறு தொழில்துறை மற்றும் இரும்புத் தாது சுரங்கப் பகுதிகளிலும் சரண்டா காடுகள் வழியாகவும் பாய்ந்து மேற்கு சிங்பூம் மாவட்டத்தின் கோயில்கேரா தொகுதியில் உள்ள தெற்கு கோயல் நதியில் இணைகிறது. தொழில்துறை மற்றும் சுரங்கப் பகுதி வழியாக ஆறு ஓடுவதால் நீர் மாசுபட்டு, வனவிலங்குகள் பாதிக்கப்படுகின்றன.
# ராகா


**ராகா** (*Raga*), வடகிழக்கு இந்தியாவின் அருணாசலப் பிரதேசம் மாநிலத்தில் உள்ள காம்லே மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடக்கில் 100 கிலோ மீட்ட ர் தொலைவில் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 245 குடியிருப்புகள் கொண்ட ராகா கிராம ஊராட்சியின் மக்கள் தொகை 1,281 ஆகும். இதன் சராசரி எழுத்தறிவு 78.78% ஆகும். இதன் மக்கள் தொகையில் பட்டியல் பழங்குடியினர் 1,160 பேர் உள்ளனர்.
# பலேறு



**பலேறு** (*Paleru*) என்பது இந்தியாவின் ஆந்திரப் பிரதேச மாநிலம் கிருட்டிணா மாவட்டத்தில் உள்ள சக்கய்யப்பேட்டை மண்டலத்தின் முக்தேசுவரபுரம் அருகே பிரதான நதியுடன் சேரும் கிருட்டிணா ஆற்றின் துணை ஆறாகும். நிசாம் ஆட்சியின் போது, குசுமஞ்சி தாலுக்காவில் உள்ள பலேரு கிராமத்தில் ஓடிய ஆற்றின் மீது ஒரு நீர்த்தேக்கம் கட்டப்பட்டது. இந்த நீர்த்தேக்கத்தின் உதவியுடன் நூற்றுக்கணக்கான ஏக்கர் நிலங்களுக்கு நீர்ப்பாசனம் செய்யப்பட்டு வருகிறது. பலேரு நீர்த்தேக்கம் நாகார்ச்சுனசாகர் இடது கால்வாயை சமநிலைப்படுத்தும் நீர்த்தேக்கமாக செயல்படுகிறது.  

## ஈர்ப்பு
நீர்த்தேக்கத்தை ஒட்டியுள்ள ஒரு சிறிய பூங்காவில் படகு சவாரி வசதி உள்ளது.  

## பக்த இராமதாசு நீர்ப்பாசனத் திட்டம்
சிறீ இராம்சாகர் திட்ட (நிலை II) பாசனத் திட்டத்தின் ஒரு பகுதியாக இருந்த கிட்டத்தட்ட 60,000 ஏக்கர் நிலங்களுக்கு நீர் விநியோகத்தை உறுதிப்படுத்துவதற்காக 5,5 ஆயிரம் மில்லியன் கன அடி தண்ணீரைப் பயன்படுத்துவதற்கான பக்த இராமதாசு நீர்ப்பாசனத் திட்டம் இறுதி கட்டத்தில் உள்ளது. இத்திட்டத்தின் கீழ், நாகார்ச்சூனா சாகர் கால்வாயின் இடது கால்வாய் நீர், பலேரு நீர்த்தேக்கத்திலிருந்து 59 மீட்டர் உயரத்திற்கு உயர்த்தப்பட்டு, திருமலைபாளையம் மண்டலத்தில் உள்ள மதுரிபுரத்தில் உள்ள சிறீ இராம்சாகர் திட்ட நிலை-2 திட்டத்தின் டெசிபல் மில்லி வாட்டு-60 ஆற்றல் பிரதான கால்வாயில் செலுத்தப்படுகிறது.
# தேசிய நெடுஞ்சாலை 244அ (இந்தியா)



**தேசிய நெடுஞ்சாலை 244அ** (*National Highway 244A (India)*), பொதுவாக தே. நெ. 244அ என்று அழைக்கப்படுகிறது. இது இந்தியாவில் சம்மு-காசுமீர் ஒன்றியப் பிரதேசத்தில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 44-இன் இரண்டாம் நிலை பாதையாகும். இச்சாலையின் நீளம் 57.21 கி.மீ. ஆகும். சம்முவிற்கு அருகிலுள்ள தே. நெ. 44-ன் சந்திப்பிலிருந்து தொடங்கும் இந்த நெடுஞ்சாலை மாநிலத்தில் நக்ரோட்டா புறவழிச்சாலை அருகே தே. நெ. 44-ன் சந்திப்பில் (சம்மு வட்டச் சாலையில்) முடிவடைகிறது.
# 4-எத்தில்பீனைல் சல்பேட்டு



**4-எத்தில்பீனைல் சல்பேட்டு** (*4-Ethylphenyl sulfate*) என்பது C<sub>8</sub>H<sub>10</sub>O<sub>4</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் குடல் பாக்டீரியாவால் உற்பத்தி செய்யப்படும் ஒரு வளர்சிதை மாற்றப் பொருளாகும். உடலில் அதிக அளவில் இருக்கும்போது நச்சுத்தன்மையுடையதாக இருக்கும். இந்த வளர்சிதை மாற்றப் பொருளின் உயர்ந்த அளவுகள் நாள்பட்ட சிறுநீரக நோய் மற்றும் மன இறுக்கம் உள்ளிட்ட சில மருத்துவ நிலைமைகளுடன் தொடர்புடையவை.
# பாலின், அருணாச்சலப் பிரதேசம்


**பாலின்** (*Palin*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள கிரா தாதி மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இங்கு நிஷி பழங்குடி மக்கள் பெரும்பான்மையாக வாழ்கின்றனர். இது இது அருணாச்சலப் பிரதேசத்தின் தலைநகரான இட்டாநகருக்கு வடக்கே 154 கிலோ மீட்ட ர் தொலைவில் உள்ளது. இது கடல் மட்டத்திலைருந்து 1080 மீட்டர் (3540 அடி).உயரத்தில் கிழக்கு இமயமலைத் தொடரில் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 246 குடியிருப்புகள் கொண்ட பாலின் பேரூராட்சியின் மக்கள் தொகை 1217 ஆகும். சராசரி எழுத்தறிவு 85.41% ஆகும். இதன் மக்கள் தொகையில் நிஷி பட்டியல் பழங்குடியினர் 1,108 ஆக உள்ளனர்.  
## தட்ப வெப்பம்
# லிகாபலி

**லிகாபாலி** (*Likabali*), வடகிழக்கு இந்தியாவின் அருணாசலப் பிரதேசம் மாநிலத்தில் உள்ள கீழ் சியாங் மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடகிழக்கே 157.5 கிலோ மீட்ட ர் தொலைவிலும்; அசாம் மாநிலத்தின் தின்சுகியா நகரத்திற்கு மேற்கே 106 கிலோ மீட்டர் தொலைவிலும் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 69 குடியிருப்புகள் கொண்ட லிகாபாலி கிராம ஊராட்சியின் மக்கள் தொகை 462 ஆகும். இதன் சராசரி எழுத்தறிவு 88.03% ஆகும். இதன் மக்கள் தொகையில் பட்டியல் பழங்குடியினர் 243 ஆக உள்ளனர்.
# நாம்சாய்


**நாம்சாய்** (*Namsai*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள நாம்சாய் மாவட்டத்தின் நிர்வாகத் தலைமையிடமும் நகராட்சியும் ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடகிழக்கே 302 கிலோ மீட்டர் தொலைவிலும், அசாம் மாநிலத்தின் தின்சுகியாவிற்கு வடகிழக்கே 74 கிலோ மீட்டர் தொலைவிலும் உள்ளது. நவோ-திகிங் ஆற்றின் கரையில் நாம்சாய் நகரம் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகைக் கணக்கெடுப்பின்படி 3,145 குடியிருப்புகள் கொண்ட நாம்சாய் நகரத்தின் மக்கள் தொகை 14,246 ஆகும். அதில் 7,487 ஆண்கள் மற்றும் 6,759 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14.73% வீதம் உள்ளனர். பாலின விகிதம் 1000 ஆண்களுக்கு 964 பெண்கள் வீதம் உள்ளனர். சராசரி எழுத்தறிவு 76.61%ஆக உள்ளது. இதன் மக்கள் தொகையில் பட்டியல் பழங்குடிகள் 20.74% உள்ளனர். இந்நகரத்தில் தொல்குடி சமயத்தினர் , இந்து சமயத்தினர் 74.08%, இசுலாமியர் 5.76%, சமணர்கள் , பௌத்தர்கள் 13.81%, கிறித்தவர்கள் 4.09%, சீக்கியர்கள் மற்றும் பிற சமயத்தினர் 2.25% வீதம் உள்ளனர்.
# தேசிய நெடுஞ்சாலை 144 (இந்தியா)



**தேசிய நெடுஞ்சாலை 144** (*National Highway 144*) என்பது இந்தியாவில் சம்மு-காசுமீர் ஒன்றிய பிரதேசத்தில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 144 தேசிய நெடுஞ்சாலை 44-இன் ஒரு கிளைச்சாலை ஆகும்.  

## வரலாறு
தேசிய நெடுஞ்சாலைகளுக்கான புதிய எண் முறை அறிமுகப்படுத்தப்படுவதற்கு முன்பு, தோமெலிலிருந்து கத்ரா வரையிலான இந்த நெடுஞ்சாலையின் 8 கி.மீ. பிரிவு தேசிய நெடுஞ்சாலை 1இ என்று பெயரிடப்பட்டது.  

## வழித்தடம்
தோமெல், கட்ரா, ரியாசி, பௌனி, பாம்லா.  

## சந்திப்புகள்
: தோமல் சந்திப்பில் உள்ள முனையம் (முன்பு தே. நெ. 1அ)  
: பாம்லா அருகே முனையம்
# இயற்றறிவு



**இயற்றறிவு** அல்லது **இயற்றும் செயற்கை நுண்ணறிவு** (Genative Artifial Intelliness, **GenAI**, அல்லது GAI) என்பது இயற்றும் மாதிரிகளைக் கொண்டு உரை, படங்கள், காணொளிகள் போன்ற பிற தரவுகளை உருவாக்கக் கூடிய செயற்கை நுண்ணறிவின் ஒரு வகையாகும்.**** இந்த மாதிரிகள் அவற்றின் பயிற்சி தரவுகளின் அடிப்படை பாங்கையும் கட்டமைப்புகளையும் கற்றுக் கொண்டு, புதிய தரவை உருவாக்கின்றன. இவை பெரும்பாலும் இயற்கையான தூண்டில் சொற்களின் வடிவத்தில் ஊடாடப்படுகின்றன.  

டிரான்ஸ்பார்மர் அடிப்படையிலான ஆழமான நரம்பியல் வலைப்பின்னல்களில் முன்னேற்றங்களால், குறிப்பாக பெரு மொழி மாதிரிகள் (எல். எல். எம். எஸ்) 2020 களில் அறிமுகமான பிறகு இந்த வகை செயற்கை நுண்ணறிவு அதீத வளர்ச்சியை அடைந்தது. இவற்றில் உரை உருவாக்கிகளான சாட்ஜிபிடி, கோபைலட், ஜெமினி மற்றும் லாமா போன்றவையும் படம் உருவாக்கிகளான ஸ்டேபிள் டிஃபூசன், மிட்ஜர்னி, டாலி-இ போன்றவையும் காணொளி உருவாக்கிகளான சோரா, இன்வீடியோ போன்றவையும் சந்தையிலுள்ள உரையாடிகள். ஓபன்ஏஐ, ஆன்த்ரோபிக், மைக்ரோசாப்ட், கூகிள் மற்றும் பைடு போன்ற நிறுவனங்கள் இந்த வகை மாதிரிகளை உருவாக்கியுள்ளன.
# தேசிய நெடுஞ்சாலை 144அ (இந்தியா)



**தேசிய நெடுஞ்சாலை 144அ** (*National Highway 144A*) என்பது இந்தியாவின் சம்மு-காசுமீர் ஒன்றிய பிரதேசத்தில் உள்ள ஒரு தேசிய நெடுஞ்சாலை ஆகும். சம்மு மற்றும் பூஞ்ச் இடையே செல்லும் தேசிய நெடுஞ்சாலை 44-<nowiki/>இன் ஒரு கிளைச் சாலையாக தே. நெ. 144அ உள்ளது. இச்சாலை அக்னூர், சுந்தர்பனி, கலாகோட், நௌசேரா, ரஜெளரி உள்ளிட்ட நகரங்களை இணைக்கின்றது. ரஜெளரி, பூஞ்ச் மாவட்டத்தின் பல நகரங்கள் தேசிய நெடுஞ்சாலை 144அ உடன் ஒற்றை அல்லது இரட்டை வழிச் சாலைகள் மூலம் இணைக்கப்பட்டுள்ளன.  

## வழித்தடம்
சம்மு, அக்னூர், காளி தார், பாம்ப்லா, சுந்தர்பனி, நவ்ஷேரா, ரஜெளரி, மஞ்சாகோட், பூஞ்ச்.  

## சந்திப்புகள்
: சம்மு அருகே முனையம்.  
: பாம்ப்லாவில்
# பெர்மியம் இருகுளோரைடு



**பெர்மியம் இருகுளோரைடு** (*Fermium dichloride*) என்பது FmCl<sub>2</sub> என்ற மூலக்கூற்று வாய்ப்பாடு கொண்ட ஒரு வேதிச்சேர்மம் ஆகும். பெர்மியம் டைகுளோரைடு என்ற பெயராலும் இச்சேர்மம் அழைக்கப்படுகிறது. பெர்மியத்தின் பற்றாக்குறை மற்றும் அதிக கதிரியக்கத்தன்மை காரணமாக, பெர்மியம் டைகுளோரைடு பெருமூலக்கூற்று அளவுகளில் ஒருங்கிணைக்கப்படவில்லை அல்லது முழுமையாக ஆய்வு செய்யப்படவில்லை. இருப்பினும், கோட்பாட்டு மற்றும் வரையறுக்கப்பட்ட சோதனை ஆய்வுகள் ஆக்டினைடு தொடரில் இதன் நிலையை அடிப்படையாகக் கொண்டு சாத்தியமான பண்புகளை பரிந்துரைக்கின்றன.  

## இயற்பியல் பண்புகள்
பெர்மியம் இருகுளோரைடு சேர்மம் சமாரியம் இருகுளோரைடு (SmCl<sub>2</sub>) உடன் இணைந்து படிகமாகிறது.
# கரமூர் புதுக்கி சப்போரி


**கரமூர் புதுக்கி சப்போரி** (*Garamur Phutuki Chapori*), வடகிழக்கு இந்தியாவின் அசாம் மாநிலத்தில் உள்ள மாஜுலி மாவட்டத்தின் நிர்வாகத் தலைமையிடமும் பேரூராட்சியும் ஆகும். இது அசாம் மாநிலத் தலைநகரான திஸ்பூருக்கு 301 கிலோ மீட்டர் தொலைவிலும், ஜோர்கட்டிற்கு வடக்கே 25 கிலோ மீட்டர் தொலைவிலும் உள்ளது.  
## மக்கள் தொகைப் பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 598 குடியிருப்புகள் கொண்ட கரமூர் புதுக்கி சப்போரி கிராம ஊராட்சியின் மக்கள் தொகை 2820 ஆகும். அதில் 1478 ஆண்கள் மற்றும் 1342 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14.57% வீதம் உள்ளனர். பாலின விகிதம் 1000 ஆண்களுக்கு 908 பெண்கள் வீதம் உள்ளனர். சராசரி எழுத்தறிவு 81.94% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 26 மற்றும் 1,705 வீதம் உள்ளனர்.
# கன்லான்



**கன்லான்** (*Kanlaon*) மலை என்றும் **கன்லான் எரிமலை** (*Kanlaon Volcano*) என்றும் அழைக்கப்படும் மலையானது பிலிப்பைன்ஸில் உள்ள நெக்ரோஸ் தீவில் உள்ள ஒரு இயங்கும் நிலையில் உள்ள அடுக்கு எரிமலையும் விசயாசில் உள்ள மிக உயரமான சிகரமாகும், இது கடல் மட்டத்திலிருந்து 2645 மீ (8,087 அடி) உயரத்தில் உள்ளது. உலகின் 42 வது மிக உயரமான தீவு சிகரமாக கன்லான் சிகரம் உள்ளது.  

இந்த எரிமலை நெக்ரோஸ் ஒக்சிடென்டல் மற்றும் நெக்ரோஸ் ஓரியண்டல் மாகாணங்களில், பாகோலோட்டின் தென்கிழக்கில் சுமார் 30 கி.மீ. (19 மைல்) தொலைவில், நெக்ரோஸ் ஓக்சிடென்டலின் தலைநகரமும், அதிக மக்கள் தொகை கொண்ட நகரமும் முழுத் தீவும் பரவியுள்ளது. இது பிலிப்பைன்சில் உள்ள இயங்கும் எரிமலைகளில் ஒன்றாகவும் பசிபிக் நெருப்பு வளையத்தின் ஒரு பகுதியாகவும் உள்ளது.  

## சொற்பிறப்பியல்
"கன்லான்" என்ற பெயருக்கு "லாவோனின் இடம்" என்று பொருள், லாவோன் என்பது படைப்பு, விவசாயம் மற்றும் நீதியின் தெய்வமான காலனித்துவத்திற்கு முந்தைய விசயனைக் குறிக்கிறது. லாவோன் என்ற பெயரே "பண்டைய ஒன்று" என்று பொருள்படும்.  

பிலிப்பைன்ஸின் ஸ்பானிஷ் காலனித்துவ காலத்தின் பிற்பகுதியில், இந்த எரிமலைக்கு ஸ்பானிஷின் ஆய்வாளர் அலெஜான்ட்ரோ மலாஸ்பினா மலாஸ்பினே பயணத்திற்குப் பின்னர் ஸ்பானியர்களால் **மலாஸ்பினா** என்று மறுபெயரிடப்பட்டது.  

## புவியியல் மற்றும் நிலவியல்
கன்லான் 2,465 மீ (8,087 அடி) உயரத்தில் உள்ளது, இருப்பினும் சில ஆதாரங்களில் இதன் உயரம் 2,435 மீ (7,989 அடி) எனப் பதிவாகியுள்ளது, இந்த எரிமலையின் அடிப்படை விட்டம் 30 கி.மீ. (19 மைல்) ஆகும். வட-வடமேற்கில் புறாச் கூம்புகளும் அழிந்துபோன பள்ளங்களும் காணப்படுகின்றன. உச்சிக்கு சற்று கீழும் வடக்கிலும் செயலில் உள்ள லுகுட் பள்ளம் உள்ளது.
# முக்குளோரோசிடானேட்டு



**முக்குளோரோசிடானேட்டு** (*Trichlorostannate*) என்பது என்ற மூலக்கூற்று வாய்ப்பாடு கொண்ட ஒரு கனிம வேதியியல் எதிர்மின் அயனியாகும். டிரைகுளோரோசிடானேட்டு என்ற பெயராலும் இச்சேர்மம் அழைக்கப்படுகிறது. வெள்ளீய(II) குளோரைடு சேர்மத்தினுடைய குளோரைடு கூட்டுசேர் பொருளாக இச்சேர்மம் வகைப்படுத்தப்படுகிறது.  
::SnCl<sub>2</sub> + Cl<sup>-</sup> -> SnCl<sub>3</sub><sup>-</sup>  

முக்குளோரோசிடானேட்டு எதிர்மின் அயனி பிரமிடு வடிவத்தைக் கொண்டுள்ளது. முக்குளோரோ செருமேனேட்டு மற்றும் ஆண்டிமனி முக்குளோரைடு ஆகிய சேர்மங்களைப் போலவே உள்ளது.  

இந்த எதிர்மின் அயனியை நான்காம் நிலை அம்மோனியம் உப்பு மற்றும் சீசியம் உப்புகளாக தனிமைப்படுத்தலாம். K<sub>2</sub>SnCl<sub>4</sub>·H<sub>2</sub>O என்ற வாய்ப்பாட்டைக் கொண்ட இச்சேர்மம், மற்றும் Cl<sup>−</sup> ஆகியவற்றைக் கொண்ட நீரேற்றப்பட்ட இரட்டை உப்பாகும்.  

ஒருங்கிணைப்பு வேதியியலில் முக்குளோரோசிடானேட்டு ஓர் ஈந்தணைவியாகச் செயல்படுகிறது. . என்ற அணைவுச் சேர்மம் மூலம் இது விவரிக்கப்படுகிறது.
# முக்குளோரோசெருமேனேட்டு



**முக்குளோரோசெருமேனேட்டு** (*Trichlorogermanate*) என்பது என்ற மூலக்கூற்று வாய்ப்பாடு கொண்ட ஒரு கனிம வேதியியல் எதிர்மின் அயனியாகும். டிரைகுளோரோசெருமேனேட்டு என்ற பெயராலும் இச்சேர்மம் அழைக்கப்படுகிறது. செருமேனியம் இரு குளோரைடு சேர்மத்தினுடைய குளோரைடு கூட்டுசேர் பொருளாக இச்சேர்மம் வகைப்படுத்தப்படுகிறது.  

::GeCl<sub>2</sub> + Cl<sup>-</sup> -> GeCl<sub>3</sub><sup>-</sup>  

இந்த எதிர்மின் அயனியை நான்காம் நிலை அம்மோனியம் உப்பாகத் தனிமைப்படுத்தலாம். முக்குளோரோசெருமேனேட்டு எதிர்மின் அயனி முக்குளோரோசிடானேட்டு அயனியைப் போலவே உள்ளது.  

எக்சு-கதிர் படிகவியல் ஆய்வுகளின் படி இந்த எதிர்மின் அயனி பிரமிடு வடிவமானது, Cl-Ge-Cl பிணைப்புக் கோணம் சுமார் 95° மற்றும் Ge-Cl பிணைப்பு தூரம் 232 பைக்கோமீட்டர் ஆகும்.
# மெத்தில் குளோரேட்டு



**மெத்தில் குளோரேட்டு** (*Methyl chlorate*) என்பது CH<sub>3</sub>ClO<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெத்தில் குளோரேட்டு ஒரு கற்பனையான கரிமச் சேர்மமாகும். இச்சேர்மம் இருக்குமேயானால் இது குளோரிக் அமிலத்தின் மெத்தில் எசுத்தராக இருக்கும். மெத்தில் குளோரேட்டைத் தொகுக்கும் முயற்சிகள் தோல்வியடைந்தன. எந்த இயற்பியல் பண்புகளும் அறியப்படவில்லை.
# பாலகோட் (இந்தியா)


**பாலகோட்** (*Balakote*-பாலா கோடே என்றும் அழைக்கப்படுகிறது) என்பது இந்திய ஒன்றிய பிரதேசமான சம்மு-காசுமீரின் பூஞ்ச் மாவட்டத்தில் உள்ள ஒரு கிராமம் ஆகும். இந்த கிராமம் பூஞ்ச் மாவட்ட தலைமையகத்திலிருந்து 63 கி. மீ. (39 மைல்) தொலைவில் அமைந்துள்ளது.  

## மக்கள்தொகை
2011 இந்திய மக்கள் தொகை கணக்கெடுப்பின்படி, பால்னோவில் 103 குடும்பங்கள் இருந்தன. சம்மு-காசுமீரின் கல்வியறிவான 67.16% உடன் ஒப்பிடும்போது பாலகோட்டின் கல்வியறிவு விகிதம் 79.89% ஆக இருந்தது. பாலகோட்டில், ஆண்களின் கல்வியறிவு 91.77% ஆகவும், பெண்களின் கல்வியறிவு விகிதம் 71.16% ஆகவும் இருந்தது.  
**மக்கள்தொகை (2011 மக்கள் தொகை கணக்கெடுப்பு)**

| மக்கள் தொகை | 461 | 216 | 245 |  |
| --- | --- | --- | --- | --- |
| 6 வயதுக்கு கீழ் உள்ள குழந்தைகள் | 88 | 58 | 30 |  |
| பட்டியல் சாதியினர் | 0 | 0 | 0 |  |
| பழங்குடியினர் | 55 | 20 | 35 |  |
| எழுத்தறிவு | 79.89% | 91.77% | 71.16% |  |
| தொழிலாளர்கள் (அனைத்து | 314 | 132 | 182 |  |
| பிரதான தொழிலாளர்கள் (அனைத்து | 46 | - | - |  |
| விளிம்பு தொழிலாளர்கள் (மொத்தமாக) | 268 | 104 | 164 | } |

## போக்குவரத்து

### சாலை
பாலகோட் சம்மு-காசுமீர் இந்தியாவின் பிற இடங்களுடன் தேசிய நெடுஞ்சாலை 144அ, 144ஆ, சுரன்கோட் சாலை மூலம் நன்கு இணைக்கப்பட்டுள்ளது.  

### தொடருந்து
பாலகோட்டிற்கு மிக அருகில் உள்ள தொடருந்து நிலையங்கள் முறையே 199 கி.மீ. (124 மைல்) மற்றும் 161 கி.மீ. (100 மைல்) தொலைவில் அமைந்துள்ள சம்மு தாவி தொடருந்து நிலையமும் அவந்திபோரா தொடருந்து நிலையமும் ஆகும்.  

### வானூர்தி
பாலகோட்டிற்கு அருகிலுள்ள வானூர்தி நிலையம் சிறீநகர் வானூர்தி நிலையம் ஆகும். இது 187 கி.மீ. (116 மைல்) தொலைவில் அமைந்துள்ளது.
# கோதார் சட்டமன்றத் தொகுதி


**கோதார் சட்டமன்றத் தொகுதி** (*Kothar Assembly constituency*) என்பது இந்திய மாநிலமான சம்மு-காசுமீரில் உள்ள ஒரு சட்டமன்றத் தொகுதியாகும்.  

## சட்டப்பேரவை உறுப்பினர்கள்
| 1962 | மனோகர் நாத் கவுல் | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 1967 | முகமது அசரப் கான் | இந்திய தேசிய காங்கிரசு |
| 1972 | } |  |

## தேர்தல் முடிவுகள்

### 1972 சட்டப்பேரவைத் தேர்தல்

### 1967 சட்டப்பேரவைத் தேர்தல்

### சட்டப்பேரவைத் தேர்தல் 1962
# தாமிரம்(II) செலீனைடு



**தாமிரம்(II) செலீனைடு** (*Copper(II) selenide*) என்பது CuSe என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தாமிரமும் செலீனியமும் சேர்ந்து இந்த கனிமவேதியியல் இருமச் சேர்மம் உருவாகிறது.  

## பயன்கள்
சில குளிர்-நீலமயமாக்கல் செயல்முறைகளில் இரும்பு அல்லது எஃகு பாகங்களில் ஒரு பாதுகாப்பு கருப்பு பூச்சு உருவாக்க தாமிரம்(II) செலினைடு தேவைப்படும் இடத்திலேயே உற்பத்தி செய்யப்படுகிறது. இந்த முறையில் செயல்படும் நீலமாக்கும் கரைசல்கள் பொதுவாக செலீனசு அமிலம் அல்லது செலீனியம் டை ஆக்சைடு கொண்டதாக பெயரிடப்படும். பெருங்குடல் புற்றுநோய் சிகிச்சையில் பயன்படுத்துவதற்கும் தாமிரம்(II) செலீனைடு ஆராயப்படுகிறது.  

## இயற்கைத் தோற்றம்
தாமிர செலீனைடுகள் மிகவும் பொதுவான செலீனியம் தாதுக்கள் ஆகும். CuSe கனிமவியலில் கிளோக்மேனைட்டு என்று அழைக்கப்படுகிறது.
# விக்கிப்பீடியா:பங்களிப்பாளர் அறிமுகம்/Ramkumar Kalyani


**ராம்குமார் கல்யாணி** என்பவர் திருநெல்வேலி மாவட்டம், தச்சநல்லூர் எனும் ஊரைச் சேர்ந்தவர். தற்போது கேரளம் திருவனந்தபுரத்தில் தனியார் பொது நிறுவனம் ஒன்றில் கொள்முதல் மேலாளராகப் பணியாற்றி வருகிறார். இவர் கடந்த 2011 சூலை 28 முதல் தமிழ் விக்கிப்பீடியாவில் அரசியல், தனிநபர்கள், சுற்றுலாத்துறை, திரைப்படங்கள், உளவியல், மெய்யியல் போன்ற தலைப்புகளில் கட்டுரைகளை எழுதி வருகிறார்.
# கேங்டாக் சட்டமன்றத் தொகுதி



**கேங்டாக் சட்டமன்றத் தொகுதி** (*Gangtok Assembly constituency*) என்பது இந்தியாவின் வடகிழக்கு மாநிலமான சிக்கிமில் உள்ள 32 சட்டமன்றத் தொகுதிகளில் ஒன்றாகும். கேங்டாக் சிக்கிம் மக்களவைத் தொகுதி ஒரு பகுதியாகும். இந்த தொகுதி 2009 முதல் பழங்குடியினருக்காக ஒதுக்கப்பட்டுள்ளது (பூட்டியா, லெப்சா மற்றும் செர்பா).  

## சட்டப்பேரவை உறுப்பினர்கள்
| - | 1979 | லால் பகதூர் பாஸ்நெட் | சிக்கிம் ஜனதா பரிசத் |
| --- | --- | --- | --- |
| 1985 | பால்சந்த் சர்தா | சுயேச்சை |  |
| 1989 | மனிதா பிரதான் | சிக்கிம் சங்கராம் பரிசத் |  |
| 1994 | நரேந்திர குமார் பிரதான் |  |  |
| 1999 |  |  |  |
| 2004 | சிக்கிம் சனநாயக முன்னணி |  |  |
| 2009 | தோர்ஜி நம்க்யால் பூட்டியா |  |  |
| 2014 | பின்ட்சோ சோப்பல் | சிக்கிம் கிராந்திகாரி மோர்ச்சா |  |
| 2019 | குங்கா நிமா லெப்சா |  |  |
| 2019 இடைத்தேர்தல் | யோங் ட்ஷெரிங் லெப்சா | பாரதிய ஜனதா கட்சி |  |
| 2024 | தாமதம் நம்க்யால் பர்ஃபுங்பா | சிக்கிம் கிராந்திகாரி மோர்ச்சா | } |

## தேர்தல் முடிவுகள்

### 2024 சட்டமன்றத் தேர்தல்
# ஐஎன்எஸ் ஹன்சா



**ஐஎன்எசு அன்சா** (*INS HANSA*) என்பது இந்தியாவின் கோவா மாநிலத்தின் தெற்கு கோவா மாவட்டத்தில் வாசுகோட காமா நகரில் இருந்து 5 கிலோ மீட்டர் தொலைவில் தபோலிம் கிராமத்தில் அமைந்துள்ள ஓர் இந்தியக் கடற்படை விமான தளமாகும். இதன் ஐசிஏஓ குறியீடு **VOGO** ஆகும் இது இந்தியாவின் மிகப்பெரிய கடற்படை விமானத் தளமாகும். இந்த கடற்படை விமானத் தளத்தில் ஒரு பகுதியில் பயணியர் விமானங்களை இயக்கும் சிவில் என்கிளேவ் எனப்படும் குடிமைப் பகுதி உள்ளது.இதுவே தபோலிம் வானூர்தி நிலையமாக செயல்பட்டுக்கொண்டிருக்கிறது.  

## வரலாறு
ஐஎன்எஸ் ஹன்சா, தமிழ்நாட்டின் கோயம்புத்தூருக்கு அருகிலுள்ள சூலூரில் 1961 ஆம் ஆண்டு செப்டம்பர் 5 அன்று தொடங்கப்பட்டது. இது ஆரம்பத்தில் இந்திய விமானப்படையின் சூலூர் விமானப்படை நிலையத்துடன் இணைந்திருந்தது. பின்னர் இது , *டி ஹேவிலேண்ட் வாம்பயர்* விமானங்களையும், *ஹாக்கர் சீ ஹாக்* மற்றும் *பிரெகுட் அலிஸே * விமானங்களுக்கான பயிற்சி நிறுவனங்களையும் உள்ளடக்கிய ஐஎன்ஏஎஸ் 551 படைப்பிரிவின் தாயகமாக இருந்தது 1961 டிசம்பர் இல் கோவா விடுவிக்கப்பட்ட பிறகு, ஐஎன்எஸ் ஹன்சா கோவாவில் தபோலிம் என்ற தற்போதைய இடத்துக்கு மாற்றப்பட்டது.  

## சிறப்பம்சங்கள்
ஐஎன்எஸ் ஹன்சாவில் உள்ள விமான நிலையத்தில் 283-மீட்டர் (928 அடி) நீளத்தில் கட்டப்பட்டுள்ள ஐஎன்எஸ் விக்ரமாதித்யாவின் தளத்தின் மேல் அமைந்துள்ளதுபோல் ஓடுபாதை மாதிரி உள்ளது.இது கரை/நில அடிப்படை கொண்ட சோதனை வசதி (ஆங்கிலம்:Shore Based Test Facility -எஸ்.பி.டி.எஃப்.)கொண்டதாகும்.இது வானூர்தி தாங்கிக் கப்பல் இல் இருந்து இயக்குவதற்காக கடற்படை விமானிகளுக்கு மிக்கோயன் மிக்-29K மூலம் பயிற்சி அளித்து சான்றளிக்கவும், கடற்படைக்காக இந்துசுதான் வானறிவியல் நிறுவனம்(ஆங்கிலம்;Hindustan Aeronautics Limited -எச்ஏஎல்) தயாரிக்கும் எச்ஏஎல் தேசசுவின் மேம்பாட்டு சோதனைகளுக்காகவும் பயன்படுத்தப்படுகிறது. இந்த எஸ்.பி.டி.எஃப்., ரஷ்யாவின் நெவ்ஸ்கோய் வடிவமைப்பு பணியகத்தால் (என்டிபி) விமான மேம்பாட்டு நிறுவனத்திற்காக (ஏடிஏ) வடிவமைக்கப்பட்டது.  

## அலகுகள்
ஐஎன்எஸ் ஹன்சாவில் 2,000 க்கும் மேற்பட்ட இராணுவ வீரர்களும் 1,000 க்கும் மேற்பட்ட இராணுவமல்லாத அரசாங்க பணியாளர்களும் பணிபுரிகின்றனர். இது 9 இந்திய கடற்படை வான் கலமணிகளுக்கு (ஆங்கிலம்; Indian Naval Air Squadon-ஐ.என்.ஏ.எஸ்.) தாயகமாகும்.அவைகளாவன:  

1. ஐஎன்ஏஎஸ் 300, "வெள்ளை புலிகள்"*மிக்கோயன் மிக்-29K* பயிற்ச்சி போர் விமானங்களை இயக்குகிறது.
1. ஐஎன்ஏஎஸ் 303, "பிளாக் பாந்தர்ஸ்" *மிக்கோயன் மிக்-29K* போர் விமானங்களை இயக்குகிறது.
1. ஐஎன்ஏஎஸ் 321, "ஏஞ்சல்ஸ்" தேடல் மற்றும் மீட்புக்காக *எச்.ஏ.எல் சேதக்* உலங்கு வானூர்திகளை இயக்குகிறது.
1. ஐஎன்ஏஎஸ் 322, "ஹார்னெட்ஸ்" தேடல் மற்றும் மீட்புக்காக எச்.ஏ.எல். துருவ் உலங்கு வானூர்திகளை இயக்குகிறது.
1. ஐஎன்ஏஎஸ் 339, "பால்கான்ஸ்", *காமோவ் கா-31* வான்வழி முன் எச்சரிக்கை(AEW) உலங்கு வானூர்திகளை இயக்குகிறது.
1. ஐஎன்ஏஎஸ் 310, "கோப்ராஸ்" *டோர்னியர்-228* கடல்சார் கண்காணிப்பு விமானத்தை இயக்குகிறது.
1. ஐஎன்ஏஎஸ் 552, "எக்ஸ்ப்ளோரர்ஸ்" கடற்படையின் ஒரே விமான சோதனைப் பிரிவாகும்.
1. ஐஎன்ஏஎஸ் 323, "ஹாரியர்" தேடல் மற்றும் மீட்புக்காக எச்.ஏ.எல் துருவ் உலங்கு வானூர்திகளை இயக்குகிறது
1. ஐஎன்ஏஎஸ் 316, "P8i" *P8i-நெப்டியூன்* விமானத்தை கண்காணிப்பு பணிகளுக்காக இயக்குகிறது
1.
# தாமிரம்(II) முப்புளோரோ அசிட்டேட்டு



**தாமிரம்(II) முப்புளோரோ அசிட்டேட்டு** (*Copper(II) trifluoroacetate*) என்பது Cu(CF<sub>3</sub>COO)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரண்டு இணைதிற தாமிரத்தின் முப்புளோரோ அசிட்டேட்டாக இச்சேர்மம் வகைப்படுத்தப்படுகிறது. மற்ற கரைப்பான்களின் நீரிலி, நீரேற்று மற்றும் கூட்டு சேர் பொருளாக உள்ளது. இந்த நீரிலி 108 ° செல்சியசு வெப்பநிலையில் இரண்டு படிகமாக்கல் நீர் மூலக்கூறுகளை இழக்கத் தொடங்குகிறது. 173 °செல்சியசு வெப்பநிலையில் அனைத்து படிக நீரையும் இழந்து நீரற்ற வடிவத்தை உருவாக்குகிறது. 220 °செல்சியசு வெப்பநிலையில் சிதைவடையத் தொடங்குகிறது. கரிம வேதியியலில் ஒரு வினைப்பொருளாக தாமிரம்(II) முப்புளோரோ அசிட்டேட்டு சில பயன்பாடுகளைக் கொண்டுள்ளது.  

## தயாரிப்பு
தாமிரம்(II) முப்புளோரோ அசிட்டேட்டு சேர்மத்தை முப்புளோரோ அசிட்டிக் அமிலத்துடன் தாமிர ஆக்சைடு, தாமிர ஐதராக்சைடு அல்லது கார காப்பர் கார்பனேட்டு சேர்த்து வினைபுரியச் செய்வதன் மூலம் தயாரிக்கலாம். தாமிரம்(II) முப்புளோரோ அசிட்டேட்டு நீரேற்றில் உள்ள நீர் மூலக்கூறுகளை அசிட்டோனைக் கொண்டு மாற்றலாம். குறைக்கப்பட்ட அழுத்த நிலைமைகளின் கீழ், அசிட்டோனை அகற்றி நீரற்ற தாமிரம்(II) முப்புளோரோ அசிட்டேட்டு சேர்மத்தைப் பெறலாம்.  

## கூட்டு சேர் பொருள்கள்
தாமிரம்(II) முப்புளோரோ அசிட்டேட்டு இலூயிசு காரங்களுடன் சேர்ந்து பல்வேறு வகையான கூட்டு சேர் பொருள்களைக் கொடுக்கிறது. அம்மோனியா, நீர், டையாக்சேன், மற்றும் குயினோலின் போன்றவை சில எடுத்துக்காட்டுகளாகும். இலூயிசு காரங்கள் அச்சு நிலைகளுடன் பிணைக்கப்படுகின்றன.
# மேக்ரோபிராக்கியம் வால்வானென்சி



***மேக்ரோப்ராச்சியம் வால்வானென்சி*** (*Macrobrachium walvanense*) என்பது நன்னீர் இறால் சிற்றினமாகும். இது முதன்முதலில் 1999-இல் அல்மேல்கர் மற்றும் சக ஊழியர்களால் விவரிக்கப்பட்டது. *மே. வால்வானென்சி* புனே (மகாராட்டிரா மாநிலம், இந்தியா) அருகே உள்ள லோனாவாலாவில் வால்வான் அணையிலிருந்து சேகரிக்கப்பட்டது. இது ஒரு நடுத்தர அளவிலான நன்னீர் இறால் ஆகும். இது அதிகபட்சமாக 50 மி.மீ. நீளம் வரை வளரக்கூடியது. மணிக்கட்டிலிருந்து இரண்டாவது கொடுக்கடி விரல் நுனிகள் வரை பரவியிருக்கும் சிவப்பு-பழுப்பு நிறமிகளுடன் உடல் ஒளி ஊடுருவக்கூடியது. தலை மேலோடு, இரண்டாவது கொடுக்கடி, இறால் வால் முள் முனை ஆகியவை *மே. பஞ்சாரே* வேறுபடுகின்றன.
# டி. கே. தாக்னெட்டு


**டி. கே. தாக்னெட்டு** (*D. K. Takne*t) இந்தியாவைச் சேர்ந்த ஒரு வரலாற்றாளரும் வாழ்க்கை வரலாற்றாசியரும் ஆவார். இராசத்தான் மாநிலத்திலுள்ள செகாவதி பிரதேசத்தில் 1958 ஆம் ஆண்டு ஏப்ரல் மாதம் 11 ஆம் தேதியன்று இவர் பிறந்தார். இண்டசுட்ரியல் என்ட்ரப்ரென்யூரர்சிப் ஆஃப் செகாவதி மார்வாரிசு (1986), பி. எம். பிர்லா: எ கிரேட் விசனரி (1996), செய்ப்பூர்: செம் ஆஃப் இந்தியா (2013), மற்றும் தி மார்வாரி எரிட்டேச்சு (2015) ஆகிய புத்தகங்களுக்காக மிகவும் பிரபலமானவர். இவை இராசத்தானின் வரலாறு மற்றும் பண்பாட்டை, குறிப்பாக மார்வாரி மக்கள் மற்றும் பிர்லா குடும்பத்தை உள்ளடக்கியுள்ளன. டி. கே. தாக்னெட்டு இராசத்தான் பல்கலைக்கழகத்தில் தத்துவத்தில் முதுகலைப் பட்டம் பெற்றுள்ளார்.